钦定古今图书集成/明伦汇编/官常典/第326卷 > 宋
## 钦定古今图书集成/明伦汇编/官常典/第326卷 > 宋

宋承晋江左复增设“都官尚书，而省比部曹郎，后复
置。”

按《宋书百官志》：“晋江左有祠部、吏部、左民、度支五兵，
合为五曹尚书。宋高祖初又增都官尚书。”

尚书令任总机衡。仆射尚书，分领诸曹。吏部尚书领
吏部删定。三公、比部四曹。都官尚书领都官、水部、库
部、功部四曹。

晋西朝则直事殿中、祠部、仪曹、吏部、三公、比部、金部、
仓部、度支、都官二千石、左民、右民、虞曹、屯田、起部、水
部、左主客、右主客、驾部、车部、库部、左中兵、右中兵、左
外兵、右外兵、别兵、都兵、骑兵、左士、右士、北主客、南主
客，为三十四曹郎。后又置运曹，凡三十五曹。晋江左
初无直事民。〈按晋志民上有右字〉屯田、车部、别兵、都兵、骑兵、左
士、右士、运曹十曹郎，而主客、中兵各置一郎而已，所
馀十七曹也。康、穆以来，又无虞曹。二千石二郎，犹有
殿中、祠部、吏部、仪曹、三公、比部。〈按晋志比部下有金部〉仓部度
支、都官《左民》，起部水部主客，驾部库部《中兵》。〈按晋志中兵下
有外兵〉十八曹郎，后又省主客、起部、水部，馀十五曹。宋
高祖初，加置骑兵、主客、起部、水部四曹郎，合为十九
曹。太祖元嘉十年，又省仪曹、主客、比部、骑兵四曹郎，
十一年又并置。十八年，增删定曹郎，次在左民曹上，
盖魏世之定科郎也。三十年，又置功论郎，次都官之
下，在删定之上。太宗世省骑兵，今凡二十曹郎，以三
公比部主法制。度支主算支派也。度，景也。都官主军
事刑狱。其馀曹所掌，各如其名。